open-index/open-wikipedia-markdown huggingface dataset:
Morgan

**Morgan** pode estar referido a:

## Persoas 
### Nome 
* **Morgan de Sanctis** (nado en 1977), futbolista italiano;
* **Morgan Freeman** (nado en 1937), actor e director de cine estadounidense;
* **Morgan Parker** (nada en 1987), poeta e editora estadounidense;
* **Morgan Parra** (nado en 1988), xogador de rugby francés;
* **Morgan Robertson** (1861-1915), escritor estadounidense;

### Apelido 
* **Dave Morgan** (nado en 1944), piloto inglés de Fórmula 1;
* **Edward Morgan Forster** (1879-1980), escritor inglés; 
* **Edwin Morgan** (1920-2010), poeta e tradutor inglés;
* **Eluned Morgan** (nada en 1967), política laborista galesa;
* **Garfield Morgan** (1931-2009), actor inglés;
***George T. Morgan** (1845-1925), gravador e deseñador de moeda anglo-estadounidense;
* **Henry Morgan** (1635-1688), corsario galés;
* **John Pierpont Morgan** (1837-1813), filántropo estadounidense;
* **Jon Morgan Searle** (1930-2012), xornalista xibraltareño;
* **Jeffrey Dean Morgan** (nado en 1966), actor estadounidense;
* **Lina Morgan** (1937-2015), actriz española de cine, teatro e televisión;
* **Sally Morgan** (nada en 1951), escritora australiana;
* **Thomas Hunt Morgan** (1866-1945), xenetista estadounidense;

## Outros 
* **Morgan**, raza de cabalo desenvolvida nos EEUU;
* **Morgan Library & Museum**, biblioteca de Nova York.
*Morgan Stanley, multinacional estadounidense de finanzas e investimentos;
* **Dólar Morgan**, moeda nortamericana dun dólar deseñada por George T. Morgan.
Dial WIKA

**Dial Wika** (acrónimo de *Diamant Allemagne - Wissenschafts-Kapsel*) foi un satélite artificial de Francia e Alemaña lanzado a bordo dun foguete Diamant B o 10 de marzo de 1970.

## Características 
O satélite foi lanzado para estudar as variacións espazotemporais da densidade local de electróns e a intensidade da radiación Lyman-alfa da xeocoroa. O satélite estaba formado por unha base octogonal de 68 cm de distancia entre lados e 43 cm de altura, cun cilindro enriba de 57,8 cm de altura e 31,5 cm de diámetro.

A alimentación eléctrica era proporcionada por dous paneis solares que alimentaban unhas baterías. O satélite non tiña capacidade de recibir comandos e unha vez en órbita a secuencia de observacións científicas e transmisións a terra estaba controlada preprogramadamente polo sensor solar. Os datos científicos transmitíanse en tempo real ao non dispoñer de grabadora de a bordo.

O satélite levaba a bordo os seguintes instrumentos:

*Un fotómetro alfa para a xeocoroa.
*Unha sonda de impedancia.
*Un detector de partículas de alta enerxía.
*Un magnetómetro.

Dial Wika foi deseñado para funcionar durante 26 días, pero o 20 de maio de 1970 deixou de transmitir debido ao fallo das baterías.

## Notas 
## Véxase tamén 
### Outros artigos 
*Diamant B
*Dial MIKA
Sahara Hotnights

**Sahara Hotnights** é unha banda sueca de rock formada por mulleres e procedente de Robertsfors, no condado de Västerbotten. O seu estilo incorpora elementos do garage rock, do power pop e do punk rock.

## Discografía 
### Álbums 
## Véxase tamén 
### Ligazóns externas 
* Páxina da banda
Mustasch

**Mustasch** é unha banda sueca de heavy metal procedente de Gotemburgo. Formárona no outono de 1998 Ralf Gyllenhammar, Hannes Hansson, Mats Hansson e Stam Johansson.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Antonio Quiroga

**Antonio Quiroga Hermida**, nado en Betanzos o 20 de abril de 1784 e finado en Santiago de Compostela o 26 de marzo de 1841, foi un militar galego, protagonista xunto con Rafael del Riego do levantamento liberal en Cabezas de San Juan o 1 de xaneiro de 1820, que sublevou contra o absolutismo do rei Fernando VII á expedición militar destinada a sufocar as insurreccións independentistas en ultramar, e que marcou o comezo do Trienio Liberal (1820-1823).

## Traxectoria 
Iniciou a súa carreira militar como mariño, sendo gardamariña en Ferrol, foi despois profesor do Colexio Naval Militar. Durante a invasión napoleónica enrolouse no exército para loitar contra os franceses. Ao rematar a guerra de independencia ostentaba o grao de coronel e mandaba o Rexemento de Cataluña, tendo notable influencia entre os seus oficiais e soldados. Formou parte das loxas masónicas e participou no intento de sublevación militar que en 1817 preparaban os militares liberais José María de Torrijos e Juan Van Halen. Este último fora o seu compañeiro no Colexio Naval Militar e despois foi o seu cuñado xa que casou coa súa irmá María del Carmen Quiroga Hermida.

En 1818 foi destinado coa súa unidade ao Exército Expedicionario destinado a Ultramar, que se reunía nas inmediacións de Cádiz. Secundou o pronunciamento do tenente coronel Rafael del Riego, que fixo restablecer a Constitución de 1812. Quiroga era o militar de maior graduación entre os sublevados e foi elixido xeneral sobre o terreo polo resto dos oficiais. O ascenso foi confirmado polo goberno liberal logo do éxito do pronunciamento. Moi pronto foi elevado a mariscal de campo e foille outorgada a Gran Cruz da Orde de San Fernando. Combateu contra os Cen Mil Fillos de San Luís que, mandados polo duque de Angulema, acudiron en auxilio de Fernando VII para que recuperase o poder absoluto. En 1823 as súas tropas capitularon ante o exército francés na Coruña. Despois do triunfo absolutista exiliouse en Londres onde permaneceu ata 1834. Despois da morte de Fernando VII e da fin da Década Ominosa regresou a España como tenente xeneral e ocupou o cargo de capitán xeneral de Castela A Nova. Representou tamén a Galicia nas Cortes das que foi vicepresidente. Finou en 1841.
[miniatura|Pazo dos Quiroga en [Mabegondo, Abegondo|Mabegondo.]]

## Notas
Caesars

**Caesars** é unha banda sueca de indie rock procedente de Estocolmo. En Suecia orixinalmente foi coñecida como **Caesars Palace**, un nome que cambiaron para evitar conflitos co nome do hotel de Las Vegas. No resto de Escandinavia son coñecidos como **Twelve Caesars**. 

## Discografía 
### Álbums 
## Notas
Backyard Babies

**Backyard Babies** é unha banda sueca de rock procedente de Nässjö, no condado de Jönköping. O grupo formouse no ano 1987 co nome de Tyrant, recibindo o actual en 1989, e ao longo da súa carreira editaron sete álbums de estudio e gañaron dous premios Grammy suecos. No presente a banda está baseada en Estocolmo.

Adoitase a atribuírlle a popularización do sleaze rock en Escandinavia e Suecia. O seu sinxelo "Minus Celsius" aparece como canción extra xogable no videoxogo *Guitar Hero III: Legends of Rock* e "Degenerated" está dispoñible como canción descargable para o *Guitar Hero World Tour*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Takida

**Takida** é unha banda de rock alternativo sueca procedente de Ånge, no condado de Västernorrland, e formada no ano 1999. O nome da banda procede do personaxe Gohei Takeda na serie de anime xaponesa *Nagareboshi Gin*. O nome de Takeda estaba mal pronunciado como "Takida" na narración en sueco da serie.

## Discografía 
### Álbums 
## Véxase tamén 
### Ligazóns externas 
* Páxina da banda
Soilwork

**Soilwork** é unha banda sueca de death metal melódico procedente de Helsingborg. Fundada a finais do ano 1995 Björn Strid e Peter Wichers, orixinalmente con nome Inferior Breed, a banda cambiou o seu nome a Soilwork a finais de 1996. No presente teñen un contrato discográfico co selo Nuclear Blast co que levan editando discos dende o ano 2001

## Discografía 
### Álbums 
## Véxase tamén 
### Ligazóns externas 
* Páxina da banda
Imperiet

**Imperiet** foi unha banda de post-punk sueca procedente de Estocolmo activa entre os anos 1983 e 1988. O grupo formouse co nome de Rymdimperiet en 1981. Imperiet converteuse nunha das maiores bandas suecas dos 80 e fíxose coñecida por cancións como "Du ska va president", "C.C. Cowboys" e "Var e vargen", aínda que tamén por versións como "Märk hur vår skugga", "Fred" e "Balladen om briggen Blue Bird av Hull".

## Historia 
Imperiet naceu co nome de Rymdimperiet como un proxecto paralelo de tres dos membros da banda de punk rock Ebba Grön. Cando Ebba Grön se separou en 1983 Rymdimperiet reemerxeu como Imperiet, con Joakim Thåström (voz principal e guitarra), Anders "Stry" Sjöholm (voz e guitarra) e Gunnar "Gurra" Ljungstedt (batería), todos membros de Ebba Grön. Uníronselle Christian Falk (baixo) e Per Hägglund (saxofón e teclados). Stry marchou en 1984 e Gurra o ano seguinte. Gurra foi substituído por Fred Asp na batería. En 1987 Per Hägglund tamén marcchou en Imperiet separouse en 1988.

O son da banda estaba inspirado no punk, no rock e no synthpop. As súas letras eran de esquerdas e antiimperialistas; cancións como "C. C. Cowboys", "Alltid rött, alltid rätt" e "Var e vargen?" inspiráronse no poeta comunista ruso Vladimir Maiakovski.

Principalmente exitoso en Suecia e Escandinavia, Imperiet tamén xirou por América, tocando nos Estados Unidos, Cuba, América Central e América do Sur. En 1988 a banda publicou o seu ínico álbum en inglés, *Imperiet*. O disco contén versións traducidas das súas vellas cancións. O álbum tivo unha intensa xira de promoción europea pero só foi popular en Suecia. Este feito puxo fin aos seus plans para unha carreira internacional.

O seu nome orixinal Rymdimperiet (O Imperio do Espazo) foi collido da película de Star Wars O imperio contraataca (1980), sendo o seu título en sueco *Rymdimperiet slår tillbaka*.

## Discografía 
### Álbums 
## Notas
Mujeres Libres (homónimos)

**Mujeres Libres** pode referirse a:

* **Mujeres Libres**, unha organización anarquista e feminista de 1936.
* '**Mujeres Libres**', unha revista creada, primeiro en Madrid e despois en Barcelona, pola organización Mujeres Libres.
Hugo o Grande

**Hugo o Grande** é o nome dos seguintes personaxes: 

* **Hugo o Grande (robertiano)**, nado en Fontaines-en-Sologne c. 898 e finado en 956 en Dourdan, conde de París e marqués de Neustria (923-956), máis tarde duque dos francos (936-956), conde de Auxerre (954-956). 
* **Hugo o Grande,** ou Hugo I de Spoleto, nado c. 950 e finado en Pistoia en 1001, duque de Spoleto e Marqués de Toscana. 
* **Hugo o Grande (santo)**, nado en Semur, Reino de Francia, en 1024 e finado en Cluny en 1109, monxe beneditino francés, sexto abade de Cluny, venerado como santo. 
* **Hugo o Grande** ou Hugo de Vermandois, nado en 1053 e finado en 1101, conde de Vermandois.
Johnossi

**Johnossi** é unha banda sueca de rock alternativo procedente de Saltsjöbaden, no condado de Estocolmo, formado polo compositor, vocalista e guitarrista John Engelbert e o batería, percusionista e cantante Oskar "Ossi" Bonde.

## Discografía 
### Álbums 
## Véxase tamén 
### Ligazóns externas 
* Páxina da banda
I Don't Feel at Home in This World Anymore

'''''I Don't Feel at Home in This World Anymore''''' é un filme estadounidense de 2017 escrito e dirixido por Macon Blair. Está protagonizado por Melanie Lynskey, Elijah Wood, David Yow, Jane Levy e Devon Graye. O título do filme provén da canción gospel "I Don't Feel at Home in This World Anymore", que foi amplamente popularizada por Carter Family e Woody Guthrie.

Esterouse internacionalmente no Festival de Cinema de Sundance o 19 de xaneiro de 2017, onde gañou o Gran Premio do Xurado na competencia estadounidense dramática. Estreouse a través de Netflix o 24 de febreiro de 2017.

## Personaxes 
* Melanie Lynskey como Ruth Kimke
* Elijah Wood como Tony
* David Yow como Marshall
* Jane Levy como Dez
* Devon Graye como Christian Rumack, Jr.
* Christine Woods como Meredith
* Robert Longstreet como Christian Rumack
* Gary Anthony Williams como William Bendix
* Lee Eddy como Angie 
* Derek Mears como Donkey
* Jason Manuel Olazabal como Cesar
* Maxwell Hamilton como Smoker
* Matt Orduna como Dan
* Michelle Moreno como Jana Huff
* Jeb  Berrier como Gearhead

## Notas 
## Véxase tamén 
### Ligazóns externas 
* 
* Ficha en RottenTomatoes
Pain of Salvation

**Pain of Salvation** é unha banda de metal progresivo sueca liderada por Daniel Gildenlöw, que é o principal compositor, letrista, guitarrista e vocalista do grupo. O son de Pain of Salvation caracterízase por un traballo de guitarra orientado aos riffs, un amplo rango vocal, oscilación entre pasaxes pesados e calmados, harmonías vocais e estruturas complexas, síncopes e polirritmos. Ata a data, cada álbum publicado pola banda foi un álbum conceptual. Liricamente o grupo adoita a abordar cuestións contemporáneas, como sexualidade, guerra, medio ambiente, a natureza de Deus, humanidade e a existencia.

A súa música está fortemente inspirada polos Beatles, Faith No More, Jeff Buckley, Jesus Christ Superstar,[1] e tamén por outros xéneros musicais como jazz, música clásica e música étnica; ás veces tamén poden escoitarse elementos de hip hop, soul e funk nas súas cancións. A banda tamén versionou cancións de Leonard Cohen, Stevie Wonder, Kiss, Lou Reed, Dio, The Moody Blues, The Beatles, Simon & Garfunkel e Elton John.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
The King (filme de 2019)

***The King*** é un filme histórico de 2019 dirixido por David Michôd e escrito por Michôd e Joel Edgerton. Baséase en varias obras de William Shakespeare. Está protagonizado por Timothée Chalamet no papel de Rei Henrique V, por Edgerton, Sean Harris, Lily-Rose Depp, Robert Pattinson e Ben Mendelsohn.

Tivo a súa estrea mundial no Festival Internacional de Cinema de Venecia o 2 de setembro de 2019, estreouse nalgúns cinemas escollidos dos Estados Unidos o 11 de outubro de 2019 e lanzouse en streaming dixital o 1 de novembro de 2019 a través de Netflix.

## Personaxes 
* Timothée Chalamet como Rei Henrique V
* Joel Edgerton como Falstaff
* Robert Pattinson como O Delfín
* Sean Harris como William Gascoigne
* Thomasin McKenzie como Filipa de Inglaterra
* Ben Mendelsohn como Rei Henrique IV
* Tom Glynn-Carney como Henry "Hotspur" Percy
* Lily-Rose Depp como Catarina
* Dean-Charles Chapman como Tomé
* Thibault de Montalembert como Rei Carlos VI
* Edward Ashley como Cambridge
* Stephen Fewell como Lord Grey
* Tara Fitzgerald como Hooper 
* Andrew Havill como Arcebipo de Canterbury
* Ivan Kaye como Lord Scrope
* Steven Elder como Dorset
* Philip Rosch como Lord Chamberlain
* Gergely Szűcs como Ferreiro
* Tom Lacroix como Gilrich
* Jeremy Chevillotte como French Lord Steward
* Viktor Balogh como arqueiro inglés

## Notas 
## Véxase tamén 
### Ligazóns externas 
* Páxina oficial 
*
Róbigzon Oyola

**Róbigzon Leandro Oyola Oyola**, nado en Villahermosa, Tolima, o 18 de agosto de 1988, é un ciclista profesional colombiano de ruta. Actualmente corre para o equipo profesional de categoría continental  Medellín.

## Palmarés 
**2010
* 1 etapa da Volta da Xuventude de Colombia

**2015
* Volta Independencia Nacional
* Clásico El Colombiano, máis 1 etapa

**2016
* 1 etapa da Volta a Santander
* Clásico El Colombiano, máis 1 etapa
* 1 etapa da Volta a Chiriquí

**2019
* 1 etapa da Volta a Colombia

## Notas
Fullmetal Alchemist: Brotherhood

é unha serie anime adaptada do manga *Fullmetal Alchemist* de Hiromu Arakawa. Producida por Bones, a serie está dirixida por Yasuhiro Irie e foi escrita por Hiroshi Ōnogi. *Fullmetal Alchemist: Brotherhood* é a segunda adaptación televisiva baseada en *Fullmetal Alchemist*, sendo a primeira a versión de 2003. Ó contrario que a adaptación anterior, *Brotherhood* é case unha adaptación directa dos eventos da historia orixinal do manga. Foi anunciada por vez primeira no volume *tankōbon* número 20 do manga. No Xapón, diferenciouse da versión de 2003 pola inclusión do inglés no título. A serie estreouse o 5 de abril de 2009, substituíndo *Mobile Suit Gundam 00* na programación, e emitiuse semanalmente até o seu derradeiro episodio o 4 de xullo de 2010. As actrices de dobraxe Romi Park e Rie Kugimiya retomaron os seus papeis como os personaxes de Edward e Alphonse Elric, respectivamente.

## Notas 
## Véxase tamén 
### Ligazóns externas 
* Páxina oficial de *Fullmetal Alchemist: Brotherhood* 
* Páxina oficial de *Fullmetal Alchemist: Brotherhood*
Scar Symmetry

**Scar Symmetry** é unha banda sueca de metal progresivo procedente de Avesta, no condado de Dalarna, fundada no ano 2004. O grupo leva publicados seus álbums de estudio e sete sinxelos. No presente teñen un contrato co selo discográfico Nuclear Blast, co cal publicaron os seus seis álbums.

## Discografía 
### Álbums
Eleccións xerais de España de novembro de 2019

O domingo 10 de novembro de 2019 celebráronse **eleccións xerais en España**. Foron as décimo sextas eleccións democráticas, e as cuartas con Filipe VI como rei de España; ademais foron as segundas eleccións xerais celebradas en 2019, as segundas convocadas por non ser posible formar Goberno, e as cuartas en menos de catro anos.

A mañá do 24 de setembro de 2019, tras terse esgotado ás 00:00 horas o prazo constitucional para constituír un Goberno xurdido das eleccións do 28 de abril, o rei disolveu as Cortes Xerais e convocou novas eleccións xerais, co referendo da presidenta do Congreso dos Deputados Meritxell Batet.

Os cidadáns con dereito ao voto, residentes no país, ou no estranxeiro, foron chamados ao voto para escoller renovación de 558 dos 616 escanos que conforman as Cortes Xerais: os 350 do Congreso dos Deputados e os 208 de elección directa do Senado.

## Notas 
## Véxase tamén
Candlemass

**Candlemass** é unha banda sueca de doom metal fundada en Estocolmo en 1984 polo baixista e compositor Leif Edling e o batería Mats Ekström. O grupo tivo unha influencia determinante no xénero do doom metal, e o propio xénero foi chamado así tras o seu álbum de estrea, *Epicus Doomicus Metallicus*. Despois de publicar cinco álbums e de xirar extensamente durante os anos 80 e primeiros 90, Candlemass separouse en 1994, pero reuniríase tres anos máis tarde. Tras disolverse novamente en 2002, Candlemass reformouse en 2004 e continuou gravando e actuando dende entón.

## Discografía 
### Álbums 
## Véxase tamén 
### Ligazóns externas 
* Páxina da banda
Draconian

**Draconian** é unha banda sueca de doom metal gótico formada en Säffle, condado de Värmland, no ano 1994. Ata a data levan publicados seis álbums de estudio, todos eles a través do selo Napalm Records.

## Discografía 
### Álbums 
## Véxase tamén 
### Ligazóns externas 
* Páxina da banda
Bloodbath

**Bloodbath** é un supergrupo sueco de death metal procedente de Estocolmo e formado no ano 1998. O grupo publicou cinco álbums de estudio, dous EPs e dous DVDs con actuacións no Wacken Open Air (en 2005) e no Bloodstock Open Air (en 2010). A banda está composta por Martin Axenrot (Opeth), Anders Nyström (Katatonia), Jonas Renkse (Katatonia) e Nick Holmes (Paradise Lost).

## Discografía 
### Álbums 
## Véxase tamén 
### Ligazóns externas 
* Páxina da banda
Entombed

**Entombed** é unha banda sueca de death metal formada no ano 1987 co nome de Nihilist. Entombed comezou a súa carreira como un dos primeiros pioneiros do death metal escandinavo que inicialmente difería do estadounidense polo seu distintivo ton de guitarra "buzzsaw". Porén, a principios dos 90 o seu son ampliouse para incluír garage rock e outras influencias. Este estilo novo sería finalmente descrito como death 'n' roll. Entombed foi influenciada por bandas como Slayer, Exodus, Black Sabbath, Celtic Frost, Autopsy, Repulsion, Kiss, The Misfits, Motörhead, Discharge, Death e Testament. Xunto con Dismember, Grave e Unleashed, Entombed é considerado un dos catro grandes do death metal sueco.

## Discografía 
### Álbums 
## Notas
Dead by April

**Dead by April** é unha banda sueca de metalcore formada en Gotemburgo en febreiro de 2007 por Pontus Hjelm e Jimmie Strimell. No presente está composta por Jimmie Strimell (voces), Pontus Hjelm (guitarra, teclado, programación, voces), Marcus Wesslén (baixo, coros) e Marcus Rosell (batería). A pesar de moitos cambios de formación ao longo da súa carreira, tanto Marcus Wesslén como Pontus Hjelm permaneceron na banda dende o seu álbum de estrea.

## Discografía 
### Álbums 
## Véxase tamén 
### Ligazóns externas 
* Páxina da banda
Solution .45

**Solution .45** é un supergrupo sueco de metal creado polo guitarrista Jani Stefanovic (Miseration, Divinefire, Essence of Sorrow). No presente está composto polo vocalista Christian Älvestam (Miseration, ex-Scar Symmetry), os guitarristas Stefanovic e Ronnie Björnström (Defiatory, Ill-Wisher, Taedeat, ex-Aeon), e o batería Rolf Pilve (Miseration, Essence of Sorrow, Stratovarius).

## Discografía 
### Álbums 
*
Hypocrisy

**Hypocrisy** é unha banda sueca de death metal formada no mes de outubro de 1991 en Ludvika, no condado de Dalarna, por Peter Tägtgren.

Musicalmente, a banda comezou cun son death metal tradicional nos seus primeiros álbums, pero ao pouco tempo derivou cara ao death metal melódico. As súas primeiras letras, escritas polo vocalista orixinal Masse Broberg, falaban de temas anticristiáns e de satanismo. Porén, posteriormente a banda decidiu centrarse en temas como o paranormal e os extraterrestres. Ao contrario do que algúns pensan, Magnus non marchou da banda debido a un cambio no contido lírico, senón por un tímpano roto durante a súa primeira xira europea (posteriormente regresaría á banda de black metal Dark Funeral como Emperor Magus Caligula). O seu décimo álbum, *Virus*, contén temas máis típicos do death metal como violence, os horrores da realidade, tolemia, tortura, guerra, adicións ás drogas e loita emocional. O seu décimo segundo álbum, *End of Disclosure*, fala de conspiración e de Illuminati.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Edge of Sanity

**Edge of Sanity** foi unha banda sueca de death metal que, xunto con Opeth, adoita a ser recoñecida como a primeira en fusionar estilos de metal extremo como death metal e black metal con rock progresivo. O grupo foi fundado por Dan Swanö en 1989 e separouse no ano 2003.

## Discografía 
### Álbums
Antonio Conde Asperot

**Antonio Conde Asperot**, nado en Santiago de Compostela o 2 de novembro de 1895 e finado en Bouzas (Vigo) o 9 de xullo de 1970, foi un mestre e político galego.

## Traxectoria 
Mestre en Porto do Son dende 1920. Militante de Izquierda Republicana e secretario da agrupación de Porto do Son. Era asesor de Juan González González. Co golpe de Estado do 18 de xullo de 1936 foi detido. Preso no cárcere de Santiago de Compostela. Foi suspendido de emprego e soldo o 28 de agosto e cesado o 5 de setembro. Estivo dous anos preso no cárcere de Santiago de Compostela e outros dous na prisión provincial da Coruña. En maio de 1940 foi separado do servizo e dado de baixa na escala do maxisterio. Saíu en liberdade condicional en 1941. Foille incoado expediente de responsabilidades políticas. Nos anos sesenta foi director do colexio Puebla.

## Vida persoal 
Casou con Ramona Santos Carou.
## Notas
Determinación do sexo X0

miniatura|Herdanza dos cromosomas sexuais na determinación do sexo X0
O sistema de **determinación do sexo X0** (xe-cero) é o modo en que se determina o sexo da descendencia entre os seguintes grupos de invertebrados e uns poucos peixes:
* A maioría dos arácnidos coa excepción da maioría dos ácaros que son haplodiploides.
* Case todos os insectos apterigotos e paleópteros, (por exemplo, as libélulas e lepismas)
* A maioría dos insectos exopterigotos, (por exemplo, saltóns, grilos e cascudas)
* Algúns nematodos, e uns poucos peixes óseos, especialmente os do xénero *Ancistrus*.

Neste sistema hai só un cromosoma sexual, denominado X. Os machos teñen só un cromosoma X (son X0), mentres que as femias teñen dous (son XX). O cero (ás veces aparece escrito menos apropiadamente como a letra O) indica a carencia do segundo cromosoma X. Os gametos maternos (óvulos) sempre conteñen un cromosoma X, polo que o sexo da descendencia destes animais depende de se o gameto masculino (espermatozoide) porta un cromosoma X ou non. Se o espermatozoide que realizou a fecundación non levaba ningún cromosoma X, nace un macho.

Existe unha variante deste sistema na que a maioría dos individuos teñen dous cromosomas sexuais (XX) pero son hermafroditas, producindo tanto óvulos coma espermatozoides, cos cales poden fecundarse a si mesmos, mentres que só hai uns poucos individuos que son machos e teñen só un cromosoma X (X0). O organismo modelo *Caenorhabditis elegans* (un nematodo) é un bo exemplo deste tipo de organismos.

Algunhas especies de mosca *Drosophila* teñen machos X0. Pénsase que se orixinaron pola perda do cromosoma Y, que estas moscas normalmente teñen, aínda que nelas a determinación do sexo é pola proporción entre os cromosomas X e os autosomas.

## Partenoxénese 
Nos sistemas de determinación do sexo X0 pode haber partenoxénese, que se produce por medio de diferentes mecanismos que orixinan machos ou femias, por exemplo en áfidos.

## En humanos 
Nos humanos pode darse o caso de que un individuo teña un só cromosoma X como único membro do par de cromosomas sexuais, polo que se di que é un individuo X0. Isto é un trastorno chamado síndrome de Turner e non é a forma de determinar o sexo nos humanos, os cales utilizan o sistema XY, no que os XX son mulleres e os XY homes. Os individuos con síndrome de Turner xeralmente presentan un aspecto feminino, pero acompañado de diversas anomalías e trazos característicos e son estériles.

## En certos roedores 
Un pequeno número de roedores teñen un sistema similar ao X0, xa que perderon o seu cromosoma Y. Entre eles están *Tokudaia osimensis* e *Tokudaia tokunoshimensis*. Ademais os roedores *Ellobius* presentan unha forma de determinación X0 na que ambos os sexos carecen dun segundo cromosoma sexual.  O seu mecanismo de determinación sexual non se coñece aínda.

## Notas 
## Véxase tamén 
### Outros artigos 
* Sistema de determinación do sexo
* Determinación do sexo por haplodiploidía
* Determinación do sexo ZW
* Determinación do sexo pola temperatura
Jerusalem (grupo musical)

**Jerusalem** é unha banda sueca de rock cristián fundado en 1975 por Ulf Christiansson. Trátase dun dos primeiros grupos en combinar letrás cristiás cun son hard rock e heavy metal.

## Discografía 
### Álbums 
## Véxase tamén 
### Ligazóns externas 
* Páxina da banda
Luis Alberto Lacalle

**Luis Alberto Lacalle de Herrera**, nado en Montevideo o 13 de xullo de 1941, é un avogado e político uruguaio, presidente do seu país entre 1990 e 1995. 

É neto do tamén político Luis Alberto de Herrera.

O seu fillo Luis Alberto Lacalle Pou foi elixido para ocupar a Presidencia no período 2020-2025.
## Notas 
## Véxase tamén 
### Ligazóns externas 
*Biografía - Fundació CIDOB
Therion

**Therion** (anteriormente **Blitzkrieg** e **Megatherion**) é unha banda sueca de metal sinfónico fundada por Christofer Johnsson en 1987. O seu nome está inspirado polo álbum de Celtic Frost *To Mega Therion*. "To Mega Therion" é "A Gran Besta" en grego e foi un título usado polo ocultista Aleister Crowley. Orixinalmente unha banda de death metal, Therion axustou o seu estilo musical engadindo elementos orquestrais, incluídos coros, músicos clásicos, e incluso unha orquestra completa nos seus concertos. Como resultado son considerados pioneiros do xénero do metal sinfónico.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Blindside

**Blindside** é unha banda sueca de rock procedente dos suburbios do sur de Estocolmo. Fundouse no ano 1994 como Underfree. En 1996 cambiaron o nome a Blindside e publicaron o álbum *Blindside* en 1997 a través do selo independente sueco Day-Glo Records. O seu segundo traballo, *A Thought Crushed My Mind*, chegou no ano 2000. O grupo comezou a recibir atención en 2001 cando xirou con P.O.D., conseguindo un contrato con Elektra. En 2002 publicaron o álbum *Silence* e en 2003 xiraron como abreconcertos de Hoobastank. Nunha xira en 2004 roubáronlle o equipo, pero Blindside publicou *About a Burning Fire* ese mesmo ano. Tras perder o apoio do seu selo, en 2005 a banda editou *The Great Depression* independentemente, e tamén lanzou o DVD *Ten Years Running Blind*.

Blindside editou un EP en 2007, *The Black Rose*, pero a meirande parte da súa actividade cesou ata 2011, cando publicou o álbum *With Shivering Hearts We Wait*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
The Mary Onettes

**The Mary Onettes** é unha banda sueca de indie rock/dream pop procedente de Jönköping. Ata a data o grupo leva publicados tres álbums de estudio e catro EPs.

## Discografía 
### Álbums 
## Véxase tamén 
### Ligazóns externas 
* Páxina da banda
Stadio Comunale di Monigo

O **Stadio Comunale di Monigo** é un estadio de rugby situado na cidade italiana de Treviso (Véneto). O estadio é utilizado actualmente polo Benetton Rugby, equipo profesional que compite no Pro14, unha das competicións máis importantes do rugby, a cal agrupa equipos de Escocia, Gales, Irlanda, Italia e Suráfrica. O estadio ten capacidade para 6.700 espectadores, sen contar os que poden estar de pé á beira do campo, dos cales 2.700 están na bancada Oeste e o resto na Este. Esta tribuna Este foi ampliada e remodelada en 2018 con motivo da aumento do número de espectadores que acoden aos xogos. 

## Véxase tamén 
### Outros artigos 
* Benetton Rugby

### Ligazóns externas 
* Sitio web oficial
Millencolin

**Millencolin** é unha banda sueca de punk rock formada no mes de outubro de 1992 por Nikola Šarčević, Mathias Färm e Erik Ohlsson en Örebro. A principios de 1993 o batería Fredrik Larzon uniuse ao grupo. O nome Millencolin deriva do truco de skate chamado "melancholy".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Jenifer Casal Vidal

**Jenifer Casal Vidal**, nada en Pontevedra o 6 de setembro de 1996, é unha deportista galega que compite en piragüismo na modalidade de maratón. Gañou unha medalla de bronce no Campionato Europeo de Piragüismo en Maratón de 2017 na categoría de C1.

## Traxectoria 
A súa primeira participación internacional foi en 2014 no Campionato Mundial de Piragüismo en Augas Tranquilas, onde chegou á final e quedou novena no C2 500 metros, con Raquel Rodríguez como compañeira. No Europeo de 2015, celebrado en Račice (República Checa) finalizou quinta no C2 500.

En 2017, foi campioa de Galicia de C1 5000 metros e de España no C1 en maratón. Ademais logrou en Ponte de Lima a medalla de bronce no Campionato Europeo de Piragüismo en Maratón en C1

En 2018, finalizou oitava no Europeo de maratón en Croacia e sexta no Mundial en Montemor-o-Velho, ambas ocasións en C1. En 2019 gañou o ouro na Copa de España de Piragüismo Maratón, mentres que finalizou sexta no Europeo en Francia e quinta no Mundial da China.

## Palmarés internacional 

## Notas 
## Véxase tamén 
### Ligazóns externas 
* Jenifer Casal Vidal en CanoeResults.eu .
Campo da Compañía

O **Campo da Compañía** é a praza máis importante da vila de Monforte de Lemos, na provincia de Lugo. 
## Características
A cara oeste da praza está presidida pola fachada principal do Colexio da Nosa Señora da Antiga, que alberga actualmente o Colexio dos Escolapios e foi fundado polo cardeal Rodrigo de Castro. A praza adquiriu o nome da Compañía pola Compañía de Xesús, á que o cardeal encomendou esta fundación. 

A praza está formada por unha grande explanada de pedra, zonas verdes e árbores, un parque infantil e unha pista polideportiva. Está delimitada pola rúa Escultor Francisco Moure ao nordés e polo Paseo de Lugo ao sur, e á praza chegan as rúas Cardeal Rodrigo de Castro, Historiador Dalmiro de la Válgoma, Reboredo, Duquesa de Alba, Carude e Acea Nova.

## Notas
José Manuel Sánchez Sánchez

:*Non confundir con Xosé Manuel Sánchez Sánchez https://dialnet.unirioja.es/servlet/autor?codigo=261323*

**José Manuel Sánchez Sánchez**, nado en Oleiros o 22 de agosto de 1984, é un deportista galego que compite en piragüismo na modalidade de maratón. 

## Traxectoria 
Gañou catro medallas no Campionato Mundial de Piragüismo en Maratón entre os anos 2012 e 2017, e dúas medallas de ouro no Campionato Europeo de Piragüismo en Maratón nos anos 2016 e 2017, todas elas en C2 formando parella con Tono Campos.

## Palmarés internacional 

## Notas
Iguanios

A dos **iguanios** (***Iguania***) é unhna de infraorde da orde dos escamosos (réptiles) e suborde dos lacertilios, que inclúe ás iguanas, camaleóns, agámidos e a varios lagartos do Novo Mundo. 

Empregando as características morfolóxicas como guía para as relacións evolutivas, crese que *Iguania* forma o taxon irmán do resto de membros dos *Squamata*. Porén, os datos moleculares sitúan a *Iguania* máis dentro de *Squamata* como taxon irmán de *Anguimorpha*, e estreitamente relacionado coas serpentes. 

## Características 
Os iguanios son en xeral arborícolas, e teñen linguas primitivas, carnosas e non prénsiles, aínda que esta condición está  moi modificada nos camaleóns. 

## Rexistro fósil 
O grupo ten un rexistro fósil que se estende até o xurásico inferior, sendo o seu xénero máis antigo coñecido *Bharatagama*, que viviu hai uns 190 millóns de anos na actual India, e inclúe ás familias detalladas na sección "Clasificación":

## Taxonomía 
### Descrición 
A infraorde foi descrita en 1864 polo paleontólogo e especialista en anatomía comparada, herpetoloxía e ictioloxía estadounidense Edward Drinker Cope, en *On the Characters of the higher Groups of Reptilia Squamata—and especially of the Diploglossa". *Proceedings of the Academy of Natural Sciences of Philadelphia*, volume 1864, pp. 224-231. (Texto completo).

## Clasificación 
*'Infraorde *Iguania*'*

*Familia *Agamidae* Gray, 1827
*Familia *Chamaeleonidae* Rafinesque, 1815
*Familia *Corytophanidae* Fitzinger, 1843
*Familia *Crotaphytidae* Smith & Brodie, 1982
*Familia *Dactyloidae* Fitzinger, 1843
*Familia *Hoplocercidae* Frost & Etheridge, 1989
*Familia *Iguanidae* Oppel, 1811
*Familia *Leiocephalidae* Frost & Etheridge, 1989
*Familia *Leiosauridae* Frost & Etheridge, 2001
*Familia *Liolaemidae* Frost & Etheridge, 1989
*Familia *Opluridae* Moody, 1983
*Familia *Phrynosomatidae* Fitzinger, 1843
*Familia *Polychrotidae* Fitzinger, 1843
*Familia *Tropiduridae* Bell, 1843

## Filoxenia 
A continuación móstrase un cladograma baseado na análisie filoxenética de Daza *et al.* (2012)no que se ven  as interrelacións dos iguanios extintos e os actuais:

{{clade| style=font-size:80%;line-height:85%
|label1=*Iguanomorpha*
|1={{clade
   |1=†*Hoyalacerta sanzi*
   |2=
         |label2=Iguanoidea (=Pleurodonta)
         |2= }} }}

## Notas 
## Véxase tamén 
### Bibliografía 
* Cope, E. D. (1864): "On the characters of the higher groups of Reptilia Squamata—and especially of the Diploglossa". *Proceedings of the Academy of Natural Sciences of Philadelphia* **16**: 224–231.
* Schulte II, J. A., J. P. Valladares, & A. Larson. (2003): "Phylogenetic relationships within Iguanidae inferred using molecular and morphological data and a phylogenetic taxonomy of iguanian lizards". *Herpetologica* **59**: 399-419.
* Wiens, J. J.; C. R. Hutter, D. G. Mulcahy, *et al*. (2012): "Resolving the phylogeny of lizards and snakes (Squamata) with extensive sampling of genes and species". *Biology Letters* **8** (6): 1043-1046. (Amplo resume).

### Outros artigos 
* Escamosos
* Lacertilia

### Ligazóns externas 
* Order Squamata en *The Reptile Dtabase''.
* Iguanas. Iguania na EOL.
Janet Leigh

**Jeanette Helen Morrison**, nada en Merced (California) o 6 de xullo de 1927 e finada en Beverly Hills o 3 de outubro de 2004, foi unha actriz, cantante, bailarina e escritora estadounidense, coñecida como **Janet Leigh**.

## Traxectoria 
Leigh criouse en Stockton, California, nunha familia de clase traballadora.

No inverno de 1945–6, a actriz Norma Shearer estaba de vacacións en Sugar Bowl, un *resort* de esquí en Sierra Nevada, onde traballaban os pais de Leigh. Na entrada, Shearer viu unha foto de Leigh, que entón tiña dezaoito anos, tomada polo fotógrafo do club polo Nadal. Cando regresou aos Ánxeles, Shearer amosou a fotografía ao axente Lew Wasserman, da Metro-Goldwyn-Mayer (MGM), e axudou a Leigh a obter un contrato. Leigh realizou a súa primeira incursión real na interpretación aparecendo en programas de radio antes de debutar no cinema con *The Romance of Rosy Ridge* (1947) como interese romántico da personaxe de Van Johnson. Durante a rodaxe, o nome de Leigh foi cambiado primeiro a "Jeanette Reames" e logo a "Janet Leigh" e finalmente ao seu nome real, "Jeanette Morrison", porque "Janet Leigh" lembraba demasiado a Vivien Leigh. Porén, a Johnson non lle gustaba o nome e finalmente foi cambiado definitivamente a "Janet Leigh" (pronunciado como "Lee").

O seu publicitado matrimonio con Tony Curtis acabou en divorcio en 1962, e tras protagonizar *The Manchurian Candidate* ese mesmo ano, Leigh reduciu o ritmo da súa carreira. Continuou a aparecer en filmes de xeito intermitente, incluídos *Bye Bye Birdie* (1963), *Harper* (1966), *Night of the Lepus* (1972) e *Boardwalk* (1979). A finais de 1975, debutou en Broadway nunha produción de *Murder Among Friends*. Tamén apareceu en dous filmes de terror coa súa filla, Jamie Lee Curtis: *The Fog* (1980) e *Halloween H20: 20 Years Later* (1998).

Ademais do seu traballo como actriz, Leigh escribiu catro libros entre 1984 e 2002, dous deles novelas. Faleceu en outubro de 2004 aos 77 tras unha longa batalla contra a vasculite, inflamación dos vasos sanguíneos.

## Filmografía 
## Publicacións 
* *There Really Was a Hollywood*. Doubleday, 1984; .
* *Psycho: Behind the Scenes of the Classic Thriller*. Harmony Books, 1995; .
* *House of Destiny*. Mira Books, 1996; .
* *The Dream Factory*. Mira Books, 2002; .

## Notas 
## Véxase tamén 
### Bibliografía 
* 
* 
### Ligazóns externas 
* Janet Leigh en TVGuide.com
* Reelclassics.com Page
* Janet Leigh en Virtual History
* Janet Leigh Collection available at the Holt-Atherton Special Collections and Archives
Oh Hiroshima

**Oh Hiroshima** é unha banda sueca de post-rock procedente de Kristinehamn e fundada en 2007 por Leif Eliasson e Jakob Hemström, aos que se lle uniron pouco despois Simon Axelsson e o irmán de Hemström, Oskar Nilsson. O grupo destaca pola súa tenue instrumentación electrónica, texturas de guitarra abstractas, e uso de paisaxes sonoras vocais.

O grupo comezou sendo un proxecto experimental musical entre Eliasson e Hemström, Nilsson uniuse oficialmente á banda como batería en 2011, durante o proceso de composición do seu álbum de estrea, *Resistance Is Futile*, tendo gravado antes o baixo co grupo.

Os primeiros lanzamentos de Oh Hiroshima foron os EPs demo *Empty Places Full of Memories* e *Tomorrow*, editados en 2009 e 2010, respectivamente. O seu primeiro álbum, *Resistance Is Futile*, foi autoeditado dixitalmente en 2011. O segundo, *In Silence We Yearn*, foi autoeditado dixitalmente en novembro de 2015, sendo reeditado en CD o 1 de xullo de 2016 a través do selo Fluttery Records. Unha versión en vinilo apareceu o 2 de decembro dese ano editada a través de Napalm Records. No ano 2018 o álbum de estrea da banda tamén foi reeditado en formato físico, en CD o 22 de febreiro a través de Fluttery Record, e en vinilo o 7 de decembro a través de  Napalm Records.

O guitarrista fundador Leif Eliasson deixou a banda en xullo de 2018. No mes de outubro dese ano o grupo anunciou que asinara un contrato co selo Napalm Records para o seu terceiro álbum, chamado *Oscillation* e editado o 26 de xullo de 2019.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp da banda
No Fun at All

**No Fun at All** (ás veces abreviado como **NFAA**) é unha banda sueca de punk rock fundada no ano 1991 en Skinnskatteberg, co condado de Västmanland.

## Discografía 
### Álbums
Antonio Pillado (Arxentina)

**Antonio Pillado**, nado en Viveiro en 1809 e finado na Arxentina en 1879, foi un político, bibliófilo e home de letras galego na Arxentina.

## Traxectoria 
Fillo de José Pillado, comerciante, loitou contra Juan Manuel de Rosas, foi feito prisioneiro na batalla de Chascomús e encarcerado en Buenos Aires. Fuxiu a Montevideo onde fundou *La Gaceta del Comercio* e *El Conservador*, foi comisario e xefe interino de policía, e seguiu loitando para derrocar o ditador arxentino proporcionando e transportando armas aos que o combatían. Cando caeu Rosas foi nomeado Xefe da Policía e secretario tesoureiro da Municipalidad de Buenos Aires e administrador do Asilo de Mendigos de La Recoleta. Fundou o Club del Progreso, o Instituto Histórico y Geográfico del Río de la Plata e a Asociación de Amigos de la Historia Natural. Escribiu *Diccionario de Buenos Aires*.

## Recoñecementos 
Unha rúa de Virrey del Reino leva o seu nome.

## Vida persoal 
Casou con Guillermina Manuela Díaz e tivo seis fillos: José Antonio, Ricardo, Emilio, Eugenia, Roberto e Jorge Pillado Díaz.

## Véxase tamén 
### Ligazóns externas 
*
Grave (grupo musical)

**Grave** é unha banda sueca de death metal formada no ano 1986 polo vocalista e guitarrista Ola Lindgren, que é o seu único membro constante. O grupo tivo éxito a principios dos anos 90 e os seus catro primeiros álbums, *Into the Grave*, ''You'll Never See...*, *Soulless* e *Hating Life'', cementaron a súa reputación como unha das principais bandas suecas de death metal. Grave entrou en hiato no ano 1997, pero regresou dous anos máis tardes. Dende entón publicaron sete álbums máis, facendo un total de once. Xunto con Dismember, Entombed e Unleashed, Grave está considerada unha das catro grandes bandas do death metal sueco.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Dungen

**Dungen** é unha banda sueca de rock baseada en Estocolmo. Adoita a ser clasificado como un grupo de rock psicodélico, aínda que  tamén está influenciado pola música folk (principalmente a sueca), o rock clásico, o rock progresivo, o garage rock o rock alternativo.

A banda está liderada polo vocalista e compositor Gustav Ejstes, que compón toda a música e toca a meirande parte dos instrumentos nos discos do grupo. A pesar diso, Dungen toca ao vivo como un cuarteto. Ejstes, que na súa adolescencia comezou a compoñer hip hop, está acompañado nos concertos polo veterano músico sueco de rock progresivo Reine Fiske (Landberk, Morte Macabre, Paatos, The Amazing) na guitarra, polo baixista Mattias Gustavsson (Life On Earth!), e polo batería Johan Holmegard (que substituíu a Fredrik Björling), que tamén gravan algunhas partes dos álbums de estudio de Dungen.

## Discografía 
### Álbums 
### EPs 
## Véxase tamén 
### Ligazóns externas 
* Páxina da banda
Prensilidade

[miniatura|Algúns [primates usan para agarrarse, ademais das mans e os pés, tamén a súa cola prénsil.]]
[miniatura|A [lingua prénsil da xirafa.]]

A **prensilidade** é a calidade dun apéndice ou un órgano que ten unha adaptación biolóxica para agarrar ou suxeitar. 

De ditos apéndices ou órganos dise que son **prénsiles**.

## Etimoloxía 
Os termos **prénsil** e **prensilidade** (calidade de prénsil) entraron nas linguas europeas modernas no século XVIII a través do francés *préhensile*, tomado do latín *prehensus*, participio pasado de *prehendere*, "coller", "prender", "atrapar", "capturar".

## Vantaxes 
A prensilidade é unha adaptación que permitiu ás especies que gozan desta calidade unha gran vantaxe natural na manipulación do seu contorno para a alimentación, a escavación e a defensa. Isto permite a moitos animais, como os primates, usar ferramentas co fin de completar as tarefas que doutro modo sería imposíbel sen a anatomía altamente especializada que posúen.  Por exemplo, os chimpancés teñen a capacidade de usar pequenos pauciños para obteren térmites e larvas dunha maneira similar á pesca dos humanos. 

Porén, non todos os órganos prénsiles úsanse como ferramentas; a lingua das xirafas, por exemplo, utilízase na alimentación e en condutas de autolimpeza.

## Tipos de prensilidade 
[miniatura|O binturong (*[Arctictis binturong*).]]
[miniatura|[Octopus vulgaris|Polbo común no Aquarium Finisterrae.]]
Entre os apéndices que poden converterse en prénsiles están:
* Os pés prénsiles evolucionaron moitas veces en multitude de especies.
* As mans dos primates son todas prénsiles en distinto grao.
* As garras dos félidos son tamén prensiles.
* A cola prénsil.
** Moitos lacertilios (lagartos) existentes teñen colas preénsiles (xecos, camaleóns, e unha especie dos escíncidos). Interpretouse que multitude de animais tiveron que ter colas prénsiles no pasado polas evidencias dos seus fósiles, entre eles varios drepanosáuridos do triásico tardío, e posibelmente o sinápsido do pérmico tardío *Suminia*. 
** Tamén existen algúns mamíferos que posúen esta característica, como o *Arctictis binturong*.
* A lingua prénsil, por exemplo, a dos xiráfidos.
* O nariz pénsil, por exemplo, o dos elefantes e os tapires .
* Os labios prénsiles, tales como os
** do *Acipenser fulvescens* (esturión lacustre),
** os orangutáns, 
** o cabalo
** e os rinocerontes.
* O labio superior, como o que presenta o manatí do Caribe.
* Os tentáculos dos cefalópodos.

## Notas
Regina Touceda

**Regina Touceda Rey**, nada en Cuntis en 1999, é unha poeta e filóloga galega.

## Traxectoria 
Estudou o bacharelato no IES Aquis Celenis de Caldas de Reis. Foi accesit na categoría de bacharelato do IV Concurso Escolar de Poesía Rosalía de Castro. É graduada en Lingua e Literatura Galega pola Universidade de Santiago de Compostela (2023). En 2019 gañou o premio de poesía Pérez Parallé co poemario *deriva*.

## Obras 
* *deriva*, Espiral Maior, 2020.
### Obras colectivas 
* *Antoloxía Poesía galega novísima*, Urutau, 2020.
## Notas 
## Véxase tamén 
### Ligazóns externas 
* Seis poetas que comezan
Shallow

***Shallow*** é o primeiro álbum de estudio da banda estadounidense de noise rock Pissed Jeans, publicado o 20 de xaneiro de 2005 a través do selo Parts Unknown Records. O disco ten elementos de noise rock e hardcore punk e a banda dixo del que "soa como un gran montón de lama e vidros rotos atravesando os teus altofalantes estéreo da forma máis asasina imaxinable". O disco foi remasterizado e reeditado no ano 2014 a través de Sub Pop Records con dous cancións extra.

## Listaxe de cancións 
## Notas
José Antonio Pillado Díaz

**José Antonio Pillado Díaz**, nado en 1845 e finado en 1915, foi un escritor arxentino.

## Traxectoria 
Fillo de Antonio Pillado. Funcionario do Museo Histórico-Nacional, xerente do Ferrocarril Central Entrerriano e director da Biblioteca Popular de Buenos Aires. Dirixiu a *Revista Nacional* e *El Arlequín* e publicou  *Diccionario biográfico argentino*, en colaboración con Juan José Biedma, *El junco y la onda*, *Penélope*, *La senda del deber*, *Viva Lavalle*, *Historia de la medicina en el Río de la Plata*e *Buenos Aires colonial, edificios de la Municipalidad de Buenos Aires*.

## Véxase tamén 
### Ligazóns externas 
*
David Golder

***David Golder*** é a primeira novela da escritora Irène Némirovsky. Foi publicada orixinalmente en Francia noa no 1929.

Foi traducida ó galego por Celia Recarey e foi publicada pola editorial Irmás Cartoné en novembro de 2019.

## Sinopse 
A novela comeza con Golder rexeitando axudar o seu compañeiro de hai anos, Marcus. Por mor disto, Marcus, en bancarrota, suicídase. Despois do funeral, Golder viaxa a Biarritz onde ten unha enorme e opulenta casa. A súa muller e a súa filla residen alí en luxo, gastando os cartos de Golder como auga. No tren sofre un infarto. Gravemente enfermo, vese obrigado a revalorizar a súa vida.

## Notas